CELEX: 32020R0851
Language: bg
Date: 2020-06-18 00:00:00
Title: Регламент (ЕС) 2020/851 на Европейския парламент и на Съвета от 18 юни 2020 година за изменение на Регламент (ЕО) № 862/2007 относно статистиката на Общността за миграцията и международната закрила (текст от значение за ЕИП)

22.6.2020   
               
               
                  BG
               
               
                  Официален вестник на Европейския съюз
               
               
                  L 198/1
               
            
         РЕГЛАМЕНТ (ЕС) 2020/851 НА ЕВРОПЕЙСКИЯ ПАРЛАМЕНТ И НА СЪВЕТА
         от 18 юни 2020 година
         за изменение на Регламент (ЕО) № 862/2007 относно статистиката на Общността за миграцията и международната закрила
         (текст от значение за ЕИП)
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 338, параграф 1 от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         в съответствие с обикновената законодателна процедура (1).,
         като имат предвид, че:
         
                     (1)
                  
                  
                     Регламент (ЕО) № 862/2007 на Европейския парламент и на Съвета (2) установява обща и съпоставима правна рамка за европейската статистика за миграцията и международната закрила.
                  
               
                     (2)
                  
                  
                     За да се даде отговор на нови потребности в Съюза за статистика за миграцията и международната закрила и поради факта, че характеристиките на миграцията се променят бързо, съществува необходимост да се установи рамка, която да позволява да се реагира бързо на променящите се потребности по отношение на статистиката за миграцията и международната закрила.
                  
               
                     (3)
                  
                  
                     За да се подкрепи Съюзът да отговори по ефективен начин на породените от миграцията предизвикателства и да се разработят политики, които се основават на правата на човека, е необходимо данните относно миграцията и международната закрила да имат по-голяма от годишна честота на събиране.
                  
               
                     (4)
                  
                  
                     Статистиката за миграцията и международната закрила има основно значение за проучването, формулирането и оценката на широк спектър от политики, особено по отношение на реакцията спрямо пристигането на лица, търсещи закрила в Европа, с цел да се определят и прилагат най-добрите политики.
                  
               
                     (5)
                  
                  
                     Статистиката за миграцията и международната закрила е от основно значение, за да се получи цялостна представа за миграционните движения в рамките на Съюза и да се даде възможност държавите членки да прилагат правилно правото на Съюза, като зачитат основните права, предвидени в Хартата на основните права на Европейския съюз (наричана по-нататък „Хартата“) и Конвенцията за защита на правата на човека и основните свободи.
                  
               
                     (6)
                  
                  
                     С цел да се гарантира качеството, и по-специално съпоставимостта на предоставените от държавите членки данни, както и с цел изготвяне на надеждни обобщени данни на равнището на Съюза, използваните данни следва да се основават на едни и същи понятия и да се отнасят към едни и същи референтни дати или периоди.
                  
               
                     (7)
                  
                  
                     Предоставените данни за миграцията и международната закрила следва да бъдат съгласувани със съответната статистика, събрана съгласно Регламент (ЕО) № 862/2007.
                  
               
                     (8)
                  
                  
                     Регламент (ЕО) № 223/2009 на Европейския парламент и на Съвета (3) предоставя референтна рамка за европейската статистика за миграцията и международната закрила. По-специално той съдържа изискването държавите членки да се съобразяват с принципите за професионална независимост, безпристрастност, обективност, надеждност, статистическа поверителност и разходна ефективност, както и с критериите за качество, посочени в същия регламент.
                  
               
                     (9)
                  
                  
                     Докладите за качеството са от съществено значение за оценяването, подобряването и споделянето на информация за качеството на европейската статистика. Комитетът на Европейската статистическа система прие стандарт на Европейската статистическа система (ЕСС) за структурата на докладите за качеството в съответствие с разпоредбата относно качеството на статистиката, предвидена в Регламент (ЕО) № 223/2009. Този стандарт на ЕСС следва да допринесе за хармонизацията на докладването за качеството съгласно Регламент (ЕО) № 862/2007.
                  
               
                     (10)
                  
                  
                     За да се подобри ефикасността при изготвянето на статистика, националните статистически органи имат правото на незабавен и безвъзмезден достъп до всички административни записи в рамките на съответните им публични административни системи, както и използването и интегрирането на тези записи в статистиката, доколкото това е необходимо за разработването, изготвянето и разпространението на европейска статистика в съответствие с разпоредбите относно достъпа, използването и интегрирането на административни записи, предвидени в член 17а от Регламент (ЕО) № 223/2009.
                  
               
                     (11)
                  
                  
                     При разработването, изготвянето и разпространението на европейската статистика националните и европейските статистически органи и където е приложимо – другите компетентни органи, следва да вземат предвид принципите, заложени в Кодекса на европейската статистическа практика, който беше преразгледан и актуализиран от Комитета на Европейската статистическа система на 16 ноември 2017 г.
                  
               
                     (12)
                  
                  
                     Пилотните проучвания следва да отчитат добавената стойност за Съюза, да създадат условия за въвеждане на нови събирания на данни в обхвата на Регламент (ЕО) № 862/2007, да направят оценка на изпълнимостта и качеството на статистиката, включително нейната съпоставимост между държавите, както и разходите за свързаните събирания на данни. Преди започването на конкретно пилотно проучване Комисията (Евростат) следва да направи преглед на съответните административни източници на равнището на Съюза и да проучи дали необходимата статистика може да се основава на тези източници. Следва да се даде приоритет на проучването на броя на молбите и броя на отхвърлените молби за издаване на разрешения за пребиваване за първи път. Комисията (Евростат), в тясно сътрудничество с държавите членки, следва да направи оценка на резултатите от тези пилотни проучвания и да предостави публичен достъп до резултатите. Въвеждането на нови събирания на данни в държавите членки следва да се взема под внимание само в случай, че оценката на резултатите от пилотните проучвания е положителна. Комисията следва също да се консултира с Европейския надзорен орган по защита на данните при условията за законодателни консултации, предвидени в Регламент (ЕС) 2018/1725 на Европейския парламент и на Съвета (4).
                  
               
                     (13)
                  
                  
                     Важно е да се оптимизира използването на съществуващата информация и на вече събраните данни в рамките на приложното поле на Регламент (ЕО) № 862/2007. За тази цел следва да се проучат съществуващите източници на данни на равнището на Съюза и на национално равнище, както и начините за извличане на полза от рамката за оперативна съвместимост, създадена с регламенти (ЕС) 2019/817 (5) и (ЕС) 2019/818 на Европейския парламент и на Съвета (6), за да се направи оценка на използването им за официална статистика. Тази оценка следва да обхваща и прилагането на концепцията за оперативна съвместимост на равнището на Съюза, за да се даде възможност на множество организации да използват едни и същи данни в съответствие с нуждите си и разрешенията, с които разполагат.
                  
               
                     (14)
                  
                  
                     В приложното поле на Регламент (ЕО) № 862/2007 Комисията (Евростат) следва да има за цел да осигури координация при събирането на данни, използвани от съответните агенции на Съюза и следва за тази цел да сключи споразумения за сътрудничество с тези агенции в рамките на съответните им правомощия.
                  
               
                     (15)
                  
                  
                     За да се постигнат целите на Регламент (ЕО) № 862/2007, следва да бъдат разпределени достатъчно финансови ресурси за събирането, анализа и разпространението на висококачествени европейски и национални статистически данни за миграцията и международната закрила.
                  
               
                     (16)
                  
                  
                     Когато прилагането на Регламент (ЕО) № 862/2007 изисква националната статистическа система на държава членка да разработи и внедри нови методики и нови събирания на данни за статистиката съгласно настоящия регламент, включително участието на въпросната държава членка в пилотни проучвания и модернизиране на източниците на данни и информационните системи, на тази държава членка следва да се предостави финансова помощ от Съюза под формата на безвъзмездни средства в съответствие с Регламент (ЕС, Евратом) 2018/1046 на Европейския парламент и на Съвета (7).
                  
               
                     (17)
                  
                  
                     С настоящия регламент се спазва правото на зачитане на личния и семейния живот, на защита на личните данни и на недискриминация, както е предвидено в Хартата. Спрямо обработването на лични данни, попадащи в обхвата на Регламент (ЕО) № 862/2007, се прилагат Регламент (ЕС) 2016/679 на Европейския парламент и на Съвета (8) и Регламент (ЕС) 2018/1725.
                  
               
                     (18)
                  
                  
                     За да се гарантират еднакви условия за прилагане на Регламент (ЕО) № 862/2007, на Комисията следва да бъдат предоставени изпълнителни правомощия по отношение на установяването на практическите механизми във връзка с докладите за качеството и тяхното съдържание; на подходящите формати за предаването на данни; на определянето на разпределенията; и определянето на нови събирания на данни и разпределения въз основа на оценката на резултатите от пилотните проучвания. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета (9).
                  
               
                     (19)
                  
                  
                     Когато прилагането на Регламент (ЕО) № 862/2007 изисква значителни адаптации в националната статистическа система на дадена държава членка, Комисията следва да може посредством актове за изпълнение да предоставя дерогации на съответните държави членки в надлежно обосновани случаи и за ограничен срок. Тези значителни адаптации може да произтичат по-специално от необходимостта да се подобри навременността, да се приспособи структурата на методите за събиране на данни, включително достъпът до административни източници, или да бъдат разработени нови инструменти за изготвянето на данни.
                  
               
                     (20)
                  
                  
                     Ефективният мониторинг на прилагането на Регламент (ЕО) № 862/2007 изисква той да се подлага на оценка през редовни интервали от време. Комисията следва да направи задълбочена оценка на статистическите данни, събрани съгласно посочения регламент, както и на тяхното качество и на своевременното им предоставяне за целите на представянето на доклади пред Европейския парламент и Съвета. Комисията (Евростат) следва да провежда тесни консултации с всички действащи лица, участващи в събирането на данни за миграцията и международната закрила, както и с основните ползватели на такива статистически данни.
                  
               
                     (21)
                  
                  
                     Доколкото целта на настоящия регламент, а именно да се преразгледат и допълнят съществуващите общи правила за събирането и съставянето на европейска статистика за миграцията и международната закрила, не може да бъде постигната в достатъчна степен от държавите членки, а по причини, свързани с хармонизирането и съпоставимостта, може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящият регламент не надхвърля необходимото за постигането на тази цел.
                  
               
                     (22)
                  
                  
                     Поради това Регламент (ЕО) № 862/2007 следва да бъде съответно изменен.
                  
               
                     (23)
                  
                  
                     В съответствие с член 28, параграф 2 от Регламент (ЕО) № 45/2001 на Европейския парламент и на Съвета (10) бе проведена консултация с Европейския надзорен орган по защита на данните.
                  
               
                     (24)
                  
                  
                     Проведена бе консултация с Комитета на Европейската статистическа система,
                  
               ПРИЕХА НАСТОЯЩИЯ РЕГЛАМЕНТ:
         
            Член 1
            Изменениe на Регламент (ЕО) № 862/2007
            Регламент (ЕО) № 862/2007 се изменя както следва:
            
                        1)
                     
                     
                        В член 1 буква в) се заменя със следното:
                        
                                    „в)
                                 
                                 
                                    административните и съдебните процедури и производства в държавите членки, свързани с имиграцията, издаването на разрешения за пребиваване, гражданство, убежище и други форми на международна закрила, незаконното влизане и пребиваване, както и връщанията.“;
                                 
                              
                  
                        2)
                     
                     
                        Член 2 се изменя както следва:
                        
                                    а)
                                 
                                 
                                    параграф 1 се изменя както следва:
                                    
                                                i)
                                             
                                             
                                                букви й) —м) се заменят със следното:
                                                
                                                            „й)
                                                         
                                                         
                                                            „молба за международна закрила“ означава молба за международна закрила съгласно определението в член 2, буква з) от Директива 2011/95/ЕС на Европейския парламент и на Съвета от 13 декември 2011 г. относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (*1);
                                                         
                                                      
                                                            к)
                                                         
                                                         
                                                            „статут на бежанец“ означава статут на бежанец съгласно определението в член 2, буква д) от Директива 2011/95/ЕС;
                                                         
                                                      
                                                            л)
                                                         
                                                         
                                                            „статут на субсидиарна закрила“ означава статут на субсидиарна закрила съгласно определението в член 2, буква ж) от Директива 2011/95/ЕС;
                                                         
                                                      
                                                            м)
                                                         
                                                         
                                                            „членове на семейството“ означава членове на семейството съгласно определението в член 2, буква ж) от Регламент (ЕС) № 604/2013 на Европейския парламент и на Съвета от 26 юни 2013 г. за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство (*2);
                                                         
                                                      
                                                   (*1)  ОВ L 337, 20.12.2011 г., стр. 9."
                        
                                                
                                                   (*2)  ОВ L 180, 29.6.2013 г., стр. 31.“;"
                        
                                             
                                          
                                                ii)
                                             
                                             
                                                букви о) — р) се заменят със следното:
                                                
                                                            „о)
                                                         
                                                         
                                                            „непридружено непълнолетно лице“ означава непридружено непълнолетно лице съгласно определението в член 2, буква л) от Директива 2011/95/ЕС;
                                                         
                                                      
                                                            п)
                                                         
                                                         
                                                            „външни граници“ означава външни граници съгласно определението в член 2, точка 2 от Регламент (ЕС) 2016/399 на Европейския парламент и на Съвета от 9 март 2016 г. относно Кодекс на Съюза за режима на движение на лица през границите (Кодекс на шенгенските граници) (*3);
                                                         
                                                      
                                                            р)
                                                         
                                                         
                                                            „граждани на трети страни, на които е отказано влизане“ означава граждани на трети страни, на които е отказано влизане на външна граница, тъй като не изпълняват всички условия за влизане, предвидени в член 6, параграф 1 от Регламент (ЕС) 2016/399, и не спадат към нито една от изброените категории лица, посочени в член 6, параграф 5 от посочения регламент;
                                                         
                                                      
                                                   (*3)  ОВ L 77, 23.3.2016 г., стр. 1.“;"
                        
                                             
                                          
                              
                                    б)
                                 
                                 
                                    параграф 3 се заличава.
                                 
                              
                  
                        3)
                     
                     
                        Член 4 се изменя, както следва:
                        
                                    а)
                                 
                                 
                                    параграф 1 се изменя, както следва:
                                    
                                                i)
                                             
                                             
                                                в първа алинея, буква в) се заменя със следното:
                                                
                                                            „в)
                                                         
                                                         
                                                            молбите за международна закрила, които са оттеглени през референтния период, разпределени по изрично и негласно оттегляне, посочени в членове 27 и 28 от Директива 2013/32/ЕС на Европейския парламент и на Съвета (*4);
                                                         
                                                      
                                                   (*4)  Директива 2013/32/ЕС на Европейския парламент и на Съвета от 26 юни 2013 г. относно общите процедури за предоставяне и отнемане на международна закрила (ОВ L 180, 29.6.2013 г., стр. 60).“;"
                        
                                             
                                          
                                                ii)
                                             
                                             
                                                в първа алинея се добавят следните букви:
                                                
                                                            „г)
                                                         
                                                         
                                                            лицата, които са подали молба за международна закрила или които са включени в такава молба в качеството им на член на семейството през референтния период и които кандидатстват за международна закрила за първи път;
                                                         
                                                      
                                                            д)
                                                         
                                                         
                                                            лицата, които са подали молба за международна закрила или които са включени в такава молба в качеството им на член на семейството през референтния период и чиито молби са били обработени по ускорената процедура, предвидена в член 31, параграф 8 от Директива 2013/32/ЕС;
                                                         
                                                      
                                                            е)
                                                         
                                                         
                                                            лицата, които са подали последваща молба за международна закрила, посочена в член 40 от Директива 2013/32/ЕС, или които са включени в такава молба в качеството им на член на семейството през референтния период;
                                                         
                                                      
                                                            ж)
                                                         
                                                         
                                                            лицата, които са подали молба за международна закрила или които са включени в такава молба в качеството им на член на семейството и които са се възползвали от материални условия на приемане, осигуряващи подходящ стандарт на живот за кандидатите, в съответствие с член 17 от Директива 2013/33/ЕС на Европейския парламент и на Съвета (*5), в края на референтния период;
                                                         
                                                      
                                                   (*5)  Директива 2013/33/ЕС на Европейския парламент и на Съвета от 26 юни 2013 г. за определяне на стандарти относно приемането на кандидати за международна закрила (ОВ L 180, 29.6.2013 г., стр. 96).“;"
                        
                                             
                                          
                                                iii)
                                             
                                             
                                                втора алинея се заменя със следното:
                                                „Статистическите данни по букви а) – е) се разпределят по възраст и пол, по гражданство на засегнатите лица, както и по непридружени непълнолетни лица. Те се отнасят за референтни периоди от един календарен месец и се предоставят на Комисията (Евростат) до два месеца след края на референтния месец. Първият референтен месец е януари 2021 г.
                                                Статистическите данни по буква ж) се отнасят за референтни периоди от една календарна година и се предоставят на Комисията (Евростат) до шест месеца след края на референтната година. Първата референтна година е 2021 г.“;
                                             
                                          
                              
                                    б)
                                 
                                 
                                    параграф 2 се изменя както следва:
                                    
                                                i)
                                             
                                             
                                                в първа алинея, букви б) и в) се заменят със следното:
                                                
                                                            „б)
                                                         
                                                         
                                                            лицата, обхванати от първоинстанционни решения за предоставяне, отнемане, прекратяване или отказ за подновяване на статут на бежанец, постановени от административни или съдебни органи през референтния период;
                                                         
                                                      
                                                            в)
                                                         
                                                         
                                                            лицата, обхванати от първоинстанционни решения за предоставяне, отнемане, прекратяване или отказ за подновяване на статута на субсидиарна закрила, постановени от административни или съдебни органи през референтния период;“;
                                                         
                                                      
                                          
                                                ii)
                                             
                                             
                                                втора алинея се заменя със следното:
                                                „Тези статистически данни се разпределят по възраст и пол, по гражданство на засегнатите лица, както и по непридружени непълнолетни лица. Те се отнасят за референтни периоди от три календарни месеца и се предоставят на Комисията (Евростат) до два месеца след края на референтния период. Първият референтен период е от януари до март 2021 г.“;
                                             
                                          
                              
                                    в)
                                 
                                 
                                    параграф 3 се изменя както следва:
                                    
                                                i)
                                             
                                             
                                                в първа алинея, букви в) и г) се заменят със следното:
                                                
                                                            „в)
                                                         
                                                         
                                                            лицата, обхванати от окончателни решения за предоставяне, отнемане, прекратяване или отказ за подновяване на статут на бежанец, постановени от административни или съдебни органи през референтния период.;
                                                         
                                                      
                                                            г)
                                                         
                                                         
                                                            лицата, обхванати от окончателни решения за предоставяне, отнемане, прекратяване или отказ за подновяване на статут на субсидиарна закрила, постановени от административни или съдебни органи през референтния период;“;
                                                         
                                                      
                                          
                                                ii)
                                             
                                             
                                                втора алинея се заменя със следното:
                                                „Тези статистически данни се разпределят по възраст и пол, по гражданство на засегнатите лица, както и – с изключение на данните по буква а) – по непридружени непълнолетни лица. Статистическите данни по буква ж) освен това се разпределят по държава на пребиваване и по вид на решението по молба за закрила.
                                                Статистическите данни по първа алинея се отнасят за референтни периоди от една календарна година и се предоставят на Комисията (Евростат) до три месеца след края на референтната година. Първата референтна година е 2021 г.“;
                                             
                                          
                              
                                    г)
                                 
                                 
                                    параграф 4 се изменя, както следва:
                                    
                                                i)
                                             
                                             
                                                в първа алинея се добавят следните букви:
                                                
                                                            „е)
                                                         
                                                         
                                                            броя на исканията за преразглеждане за обратно приемане или за поемане на отговорност за лица, търсещи убежище;
                                                         
                                                      
                                                            ж)
                                                         
                                                         
                                                            разпоредбите, на които се основават исканията, посочени в буква е);
                                                         
                                                      
                                                            з)
                                                         
                                                         
                                                            решенията, взети в отговор на исканията, посочени в буква е);
                                                         
                                                      
                                                            и)
                                                         
                                                         
                                                            броя на прехвърлянията, до които водят решенията, посочени в буква з).“;
                                                         
                                                      
                                          
                                                ii)
                                             
                                             
                                                втора алинея се заменя със следното:
                                                „Тези статистически данни се разпределят по пол и по придружени и непридружени непълнолетни лица. Те се отнасят за референтни периоди от една календарна година и се предоставят на Комисията (Евростат) до три месеца след края на референтната година. Първата референтна година е 2021 г.“
                                             
                                          
                              
                  
                        4)
                     
                     
                        В член 5 параграф 1 се изменя, както следва:
                        
                                    а)
                                 
                                 
                                    втора алинея се заменя със следното:
                                    „Статистическите данни, посочени в буква а), се разпределят в съответствие с член 14, параграф 5 от Регламент (ЕС) 2016/399.“;
                                 
                              
                                    б)
                                 
                                 
                                    трета алинея се заменя със следното:
                                    „Статистическите данни, посочени в буква б), се разпределят по възраст и пол, по гражданство на засегнатите лица, по основания за тяхното задържане и по място на задържане.“;
                                 
                              
                  
                        5)
                     
                     
                        Член 6 се изменя, както следва:
                        
                                    а)
                                 
                                 
                                    параграф 1 се заменя със следното:
                                    
                                                „1.
                                             
                                             
                                                Държавите членки предоставят на Комисията (Евростат) статистически данни относно броя на:
                                                
                                                            а)
                                                         
                                                         
                                                            разрешенията за пребиваване, издадени на граждани на трети страни, разпределени, както следва:
                                                            
                                                                        i)
                                                                     
                                                                     
                                                                        разрешения, издадени през референтния период, през който на гражданина на трета страна е издадено разрешение за пребиваване за първи път, разпределени по гражданство, основание за издаване на разрешението, срок на валидност на разрешението, възраст и пол;
                                                                     
                                                                  
                                                                        ii)
                                                                     
                                                                     
                                                                        разрешения, издадени през референтния период, и предоставени на гражданин на трета страна по повод промяната на имиграционния му статут или основанието за престоя, разпределени по гражданство, основание за издаване на разрешението, срок на валидност на разрешението, възраст и пол;
                                                                     
                                                                  
                                                                        iii)
                                                                     
                                                                     
                                                                        валидни разрешения в края на референтния период (брой на издадените разрешения, които не са отнети и не са изтекли), разпределени по гражданство, основание за издаване на разрешението, срок на валидност на разрешението, възраст и пол;
                                                                     
                                                                  
                                                      
                                                            б)
                                                         
                                                         
                                                            дългосрочно пребиваващите в края на референтния период, разпределени по гражданство, вид на статута на дългосрочно пребиваващ, възраст и пол;
                                                         
                                                      
                                                            в)
                                                         
                                                         
                                                            граждани на трети страни, които през референтната година са придобили разрешение за дългосрочно пребиваване, разпределени по възраст и пол.“;
                                                         
                                                      
                                          
                              
                                    б)
                                 
                                 
                                    параграф 3 се заменя със следното:
                                    
                                                „3.
                                             
                                             
                                                Статистическите данни, посочени в параграф 1, се отнасят за референтни периоди от една календарна година и се предоставят на Комисията (Евростат) до шест месеца след края на референтната година. Първата референтна година е 2021 г.“;
                                             
                                          
                              
                  
                        6)
                     
                     
                        Член 7 се изменя, както следва:
                        
                                    а)
                                 
                                 
                                    в параграф 1 буква б) се заменя със следното:
                                    
                                                „б)
                                             
                                             
                                                броя на гражданите на трети страни, които в действителност са напуснали територията на държавата членка вследствие на административно или съдебно решение или акт, както е посочено в буква а), разпределени по гражданство на върнатите лица, по вид на връщането и получената помощ и по държава по местоназначение.“;
                                             
                                          
                              
                                    б)
                                 
                                 
                                    параграф 2 се заменя със следното:
                                    
                                                „2.
                                             
                                             
                                                Статистическите данни, посочени в параграф 1, се разпределят по възраст и пол на засегнатото лице и по непридружени непълнолетни лица. Те се отнасят за референтни периоди от три календарни месеца и се предоставят на Комисията (Евростат) до два месеца след края на референтния период. Първият референтен период е от януари до март 2021 г.“;
                                             
                                          
                              
                  
                        7)
                     
                     
                        Член 8 се заличава.
                     
                  
                        8)
                     
                     
                        Член 9 се изменя, както следва:
                        
                                    а)
                                 
                                 
                                    вмъкват се следните параграфи:
                                    
                                                „1а.
                                             
                                             
                                                Държавите членки предприемат мерките, необходими за гарантиране на качеството на данните и метаданните, предоставяни съгласно настоящия регламент.
                                             
                                          
                                                1б.
                                             
                                             
                                                За целите на настоящия регламент се прилагат критериите за качество, посочени в член 12, параграф 1 от Регламент (ЕО) № 223/2009 на Европейския парламент и на Съвета (*6).
                                             
                                          
                                       (*6)  Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 87, 31.3.2009 г., стр. 164).“;"
                        
                                 
                              
                                    б)
                                 
                                 
                                    параграфи 2 —5 се заменят със следното:
                                    
                                                „2.
                                             
                                             
                                                Държавите членки докладват на Комисията (Евростат) под формата на доклади за качеството относно използваните източници на данни, основанията за избор на тези източници, отражението на избраните източници върху качеството на статистиката, техническите и организационните мерки, прилагани за гарантиране на защитата на личните данни, както и за използваните методи на оценяване, и информират Комисията (Евростат) за всички промени.
                                             
                                          
                                                3.
                                             
                                             
                                                По искане на Комисията (Евростат) държавите членки предоставят необходимите допълнителни пояснения за оценяване на качеството на статистическата информация.
                                             
                                          
                                                4.
                                             
                                             
                                                Държавите членки уведомяват без забавяне Комисията (Евростат) за преработването или корекциите на предоставената съгласно настоящия регламент статистика, за всяка промяна в използваните методи и източници на данни, както и за всяка имаща отношение информация или промяна във връзка с прилагането на настоящия регламент, която би могла да се отрази върху качеството на предаваните данни.
                                             
                                          
                                                5.
                                             
                                             
                                                Комисията може да приема актове за изпълнение:
                                                
                                                            а)
                                                         
                                                         
                                                            за установяване на практическите механизми във връзка с докладите за качеството, посочени в параграф 2 от настоящия член, както и тяхното съдържание.
                                                         
                                                      
                                                            б)
                                                         
                                                         
                                                            относно мерките, свързани с определянето на подходящите формати за предаването на данни съгласно настоящия регламент.
                                                         
                                                      Актовете, посочени в буква а) не налагат значителна допълнителна тежест или разходи на държавите членки.
                                                Актовете за изпълнение, посочени в настоящия параграф, се приемат в съответствие с процедурата по разглеждане, посочена в член 11, параграф 2.“;
                                             
                                          
                              
                  
                        9)
                     
                     
                        Вмъкват се следните членове:
                        
                           „Член 9а
                           Пилотни проучвания
                           
                              1.   В съответствие с целите на настоящия регламент Комисията (Евростат) въвежда пилотни проучвания, които се извършват доброволно от държавите членки, за да се проучи възможността за допълнителни или нови събирания на данни или разпределения в обхвата на настоящия регламент, включително наличността на подходящи източници на данни и техниките на изготвяне, статистическото качество и съпоставимостта, както и разходите и тежестта във връзка с това. Държавите членки, заедно с Комисията (Евростат), осигуряват представителността на тези пилотни проучвания на равнището на Съюза.
                           
                           
                              2.   Преди да постави началото на конкретно пилотно проучване, Комисията (Евростат) преценява дали новата статистика може да се основава на информацията, която е налична в съответните административни източници на равнището на Съюза, за да се хармонизират използваните понятия, когато е възможно и за да се сведе до минимум допълнителната тежест за националните статистически институти и другите национални органи и да се подобри използването на съществуващите данни, в съответствие с член 17а от Регламент (ЕО) № 223/2009. Комисията (Евростат) взема предвид и тежестта, произтичаща от други извършвани в момента пилотни проучвания, за да ограничи броя на паралелните пилотни проучвания през един и същ период.
                           
                           
                              3.   Пилотните проучвания, посочени в настоящия член са свързани със следните въпроси:
                              
                                          а)
                                       
                                       
                                          за статистическите данни по член 4 като цяло, с разпределения по месец на подаване на молбата за международна закрила;
                                       
                                    
                                          б)
                                       
                                       
                                          за статистическите данни по член 4, параграф 1:
                                          
                                                      i)
                                                   
                                                   
                                                      броя на лицата, подали молба за международна закрила или вписани в такава молба в качеството им на член на семейството, и които:
                                                      
                                                                  —
                                                               
                                                               
                                                                  са били освободени от ускорена процедура или процедура на границата или чиито молби за международна закрила са били обработени по такава процедура на границата;
                                                               
                                                            
                                                                  —
                                                               
                                                               
                                                                  не са били регистрирани в Евродак;
                                                               
                                                            
                                                                  —
                                                               
                                                               
                                                                  са представили писмени доказателства, които могат да спомогнат за установяването на самоличността им;
                                                               
                                                            
                                                                  —
                                                               
                                                               
                                                                  са били задържани, с разпределение по продължителност на престоя в условия на задържане, както и по основания за задържането; или са били обект на административно или съдебно решение или акт, постановяващ тяхното задържане или алтернативна на задържането мярка, с разпределение по вид алтернативна мярка и по месец на постановяване на това решение или акт;
                                                               
                                                            
                                                                  —
                                                               
                                                               
                                                                  са се възползвали от безплатна правна помощ;
                                                               
                                                            
                                                                  —
                                                               
                                                               
                                                                  са се възползвали от материални условия на приемане посочени в член 4, параграф 1, буква ж), с разпределение по възраст, пол, гражданство и по непридружени непълнолетни лица, и възможността тези статистически данни да се свързват с референтни периоди от по един месец;
                                                               
                                                            
                                                                  —
                                                               
                                                               
                                                                  са били непридружени непълнолетни лица, на които е бил определен представител, непридружени непълнолетни лица, на които е бил предоставен достъп до образователната система или непридружени непълнолетни лица, които са били настанени в съответствие с член 31, параграф 3 от Директива 2011/95/ЕС;
                                                               
                                                            
                                                                  —
                                                               
                                                               
                                                                  са били подложени на оценка за определяне на възрастта, включително резултатите от такива оценки;
                                                               
                                                            
                                                
                                                      ii)
                                                   
                                                   
                                                      средния брой непридружени непълнолетни лица, които са подали молба за международна закрила, на един представител;
                                                   
                                                
                                    
                                          в)
                                       
                                       
                                          за статистическите данни по член 4, параграфи 2 и 3:
                                          
                                                      i)
                                                   
                                                   
                                                      за лицата, попадащи в обхвата на член 4, параграф 2, буква а) или член 4, параграф 3, буква б), разпределения по решенията за отхвърляне на молби за международна закрила:
                                                      
                                                                  —
                                                               
                                                               
                                                                  като недопустими, по основание за недопустимост;
                                                               
                                                            
                                                                  —
                                                               
                                                               
                                                                  като неоснователни;
                                                               
                                                            
                                                                  —
                                                               
                                                               
                                                                  като явно неоснователни в рамките на редовната процедура, по основание за отхвърляне;
                                                               
                                                            
                                                                  —
                                                               
                                                               
                                                                  като явно неоснователни по ускорената процедура, по основание за отхвърляне и ускоряване;
                                                               
                                                            
                                                                  —
                                                               
                                                               
                                                                  на основание че кандидатът може да ползва закрила в своята държава на произход;
                                                               
                                                            
                                                
                                                      ii)
                                                   
                                                   
                                                      за лицата, попадащи в обхвата на член 4, параграф 2, букви б) и в) и параграф 3, букви в) и г), разпределени по решения за прекратяване или изключване, с допълнителни разпределения по основание за прекратяването или изключването;
                                                   
                                                
                                                      iii)
                                                   
                                                   
                                                      броя на лицата, за които са постановени решения след индивидуално интервю;
                                                   
                                                
                                                      iv)
                                                   
                                                   
                                                      броя на лицата, за които са постановени решения на първа инстанция или окончателни решения, с които се ограничава или отнема възможността за ползване на материалните условия на приемане;
                                                   
                                                
                                    
                                          г)
                                       
                                       
                                          за статистическите данни по член 4, параграф 3, продължителност на разглеждане на жалбите;
                                       
                                    
                                          д)
                                       
                                       
                                          за статистическите данни по член 4, параграф 4, разпределени по възраст и гражданство;
                                       
                                    
                                          е)
                                       
                                       
                                          за статистическите данни по член 6, броя:
                                          
                                                      i)
                                                   
                                                   
                                                      молби и отхвърлени молби за издаване на разрешения за пребиваване за първи път, подадени от граждани на трети страни през референтния период, разпределени по гражданство, по основания за искането на разрешението, по възраст и по пол;
                                                   
                                                
                                                      ii)
                                                   
                                                   
                                                      отхвърлени молби за разрешение за пребиваване, в които се изменя имиграционният статут или отхвърленото основание за престоя на гражданин на трета държава;
                                                   
                                                
                                                      iii)
                                                   
                                                   
                                                      разрешения за пребиваване, издадени по семейни причини, разпределени по основание за издаване на разрешението и по статут на спонсора, към който се присъединява гражданинът на трета държава;
                                                   
                                                
                                    
                                          ж)
                                       
                                       
                                          за статистическите данни по член 7, разпределения по:
                                          
                                                      i)
                                                   
                                                   
                                                      основание за решенията или актовете, посочени в параграф 1, буква а) от посочения член;
                                                   
                                                
                                                      ii)
                                                   
                                                   
                                                      броя на лицата, посочени в параграф 1, буква а) от посочения член, които са били обект на забрана за влизане;
                                                   
                                                
                                                      iii)
                                                   
                                                   
                                                      броя на лицата в процедура по връщане, които са обект на административно или съдебно решение или акт, постановяващ задържането им, допълнително разпределени по продължителност на престоя в условия на задържане, или по разпоредените алтернативни мерки на задържането, разпределени по вида на алтернативната мярка и по месеца на издаване на решението или акта;
                                                   
                                                
                                                      iv)
                                                   
                                                   
                                                      броя на върнатите лица, допълнително разпределени по държава на местоназначение и по вид решение или акт, както следва:
                                                      
                                                                  —
                                                               
                                                               
                                                                  в съответствие с официално споразумение на Съюза за обратно приемане;
                                                               
                                                            
                                                                  —
                                                               
                                                               
                                                                  в съответствие с неофициално споразумение на Съюза за обратно приемане;
                                                               
                                                            
                                                                  —
                                                               
                                                               
                                                                  в съответствие с национално споразумение за обратно приемане.
                                                               
                                                            
                                                
                                    
                           
                              4.   Комисията (Евростат) прави оценка на резултатите от пилотните проучвания в тясно сътрудничество с държавите членки и предоставя публичен достъп до резултатите. В оценката се съдържа преценка на добавената стойност на новите събирания на данни по пилотните проучвания на равнището на Съюза и анализ на разходната ефективност, включително оценка на тежестта върху респондентите и разходите за изготвяне в съответствие с член 14, параграф 3 от Регламент (ЕО) № 223/2009.
                           
                           
                              5.   Вземайки предвид положителната оценка на резултатите от пилотните проучвания, Комисията може да приема актове за изпълнение относно въпросите, посочени в параграф 3. Тези актове за изпълнение се приемат в съответствие с процедурата по разглеждане, посочена в член 11, параграф 2.
                           
                           
                              6.   За да се улесни провеждането на пилотните проучвания, посочени в настоящия член, Комисията (Евростат) предоставя в съответствие с член 9б съответното финансиране на държавите членки, които извършват тези проучвания.
                           
                           
                              7.   До 13 юли 2022 г. и на всеки две години след това Комисията (Евростат) докладва относно общия напредък по отношение на въпросите, посочени в параграф 3. Този доклад се прави публично достояние.
                           
                        
                        
                           Член 9б
                           Финансиране
                           
                              1.   За изпълнението на настоящия регламент се предоставя финансова помощ от общия бюджет на Съюза на националните статистически институти и на други имащи отношение национални органи, посочени в член 5, параграф 2 от Регламент (ЕО) № 223/2009, за:
                              
                                          а)
                                       
                                       
                                          разработване на нови методики за статистиката съгласно настоящия регламент, включително за участието на държавите членки в пилотните проучвания, посочени в член 9а;
                                       
                                    
                                          б)
                                       
                                       
                                          разработването или внедряването на нови събирания на данни и разпределения в рамките на обхвата на настоящия регламент, включително модернизирането на източниците на данни и информационните системи, за срок от максимум пет години.
                                       
                                    
                           
                              2.   Финансовата помощ от Съюза, посочена в параграф 1 от настоящия член се предоставя в съответствие с Регламент (ЕС, Евратом) 2018/1046 на Европейския парламент и на Съвета (*7).
                           
                        
                        
                           (*7)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).“;"
                        
                        
                           10)   Член 10 се заменя със следното:
                           
                              
                                 „Член 10
                                 Актове за изпълнение за определяне на разпределенията
                                 На Комисията се предоставя правомощието да приема актове за изпълнение с цел определяне на разпределенията в съответствие с членове 4 – 7. Когато приема такива актове за изпълнение, Комисията обосновава необходимостта от съответните разпределения за целите на разработването и наблюдението на политиките на Съюза в областта на миграцията и убежището и гарантира, че тези актове за изпълнение не водят до значителни допълнителни разходи или тежест за държавите членки.
                                 Тези актове за изпълнение се приемат в съответствие с процедурата по разглеждане, посочена в член 11, параграф 2, не по-късно от 18 месеца преди края на референтния период – за годишните данни, и не по-късно от 6 месеца преди края на референтния период – за данните за период, по-по-кратък от една година.“;
                              
                           
                        
                        
                           11)   Член 11 се заменя със следното:
                           
                              
                                 „Член 11
                                 Процедура на комитет
                                 
                                    1.   Комисията се подпомага от Комитета на Европейската статистическа система, създаден с Регламент (ЕО) № 223/2009. Този комитет е комитет по смисъла на Регламент (ЕС) № 182/2011 на Европейския парламент и на Съвета (*8).
                                 
                                 
                                    2.   При позоваване на настоящия параграф се прилага член 5 от Регламент (ЕС) № 182/2011.
                                 
                              
                           
                        
                        
                           12)   Вмъква се следният член:
                           
                              
                                 „Член 11а
                                 
                                    Дерогации
                                 
                                 
                                    1.   Когато за прилагането на настоящия регламент или на актовете за изпълнение, приети в съответствие с него, се изискват значителни адаптации, които да бъдат направени в националната статистическа система на дадена държава членка, Комисията може чрез актове за изпълнение да предостави дерогация за срок, поискан от съответната държавата членка, като този срок не надвишава три години. Комисията гарантира съпоставимостта на данните на държавите членки и навременното изчисляване на необходимите представителни и надеждни европейски съвкупности от данни, и взема предвид тежестта за държавите членки и респондентите.
                                 
                                 
                                    2.   Когато дерогацията съгласно параграф 1 продължава да бъде обоснована в достатъчна степен в края на срока, за който е била предоставена, Комисията може да предостави чрез актове за изпълнение дерогация за допълнителен срок, поискан от съответната държава членка, като максималният срок на тази дерогация не може да надвишава две години.
                                 
                                 
                                    3.   За целите на параграфи 1 и 2 държавата членка представя надлежно обосновано искане до Комисията до 13 октомври 2020 г. или в срок от три месеца от датата на влизане в сила на съответния акт за изпълнение, или шест месеца преди изтичането на срока, за който е предоставена действащата дерогация, в зависимост от случая.
                                 
                                 
                                    4.   Тези актове за изпълнение се приемат в съответствие с процедурата по разглеждане, посочена в член 11, параграф 2.“
                                 
                              
                           
                        
                     
                  
         
            Член 2
            Влизане в сила и прилагане
            Настоящият регламент влиза в сила на двадесетия ден след публикуването му в Официален вестник на Европейския съюз.
            
            Член 1, точка 3, букви а) и б) и точка 6 се прилагат от 1 март 2021 г.
            Член 1, точка 3, букви в) и г) и точка 5 се прилагат от 1 юли 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 юни 2020 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               N. BRNJAC
            
         
         
            (1)  Позиция на Европейския парламент от 16 април 2019 г. (все още непубликувана в Официален вестник) и позиция на Съвета на първо четене от 20 март 2020 г. (ОВ C 139, 28.4.2020 г., стр. 1). Позиция на Европейския парламент от 17 юни 2020 г. (все още непубликувана в Официален вестник).
         
            (2)  Регламент (ЕО) № 862/2007 на Европейския парламент и на Съвета от 11 юли 2007 г. относно статистиката на Общността за миграцията и международната закрила и за отмяна на Регламент (ЕИО) № 311/76 на Съвета относно изготвяне на статистика за чуждестранните работници (ОВ L 199, 31.7.2007 г., стр. 23).
         
            (3)  Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 87, 31.3.2009 г., стр. 164).
         
            (4)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).
         
            (5)  Регламент (ЕС) 2019/817 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на границите и визите и за изменение на регламенти (ЕО) № 767/2008, (ЕС) 2016/399, (ЕС) 2017/2226, (ЕС) 2018/1240, (ЕС) 2018/1726 и (ЕС) 2018/1861 на Европейския парламент и на Съвета и на решения 2004/512/ЕО и 2008/633/ПВР на Съвета (ОВ L 135, 22.5.2019 г., стр. 27).
         
            (6)  Регламент (ЕС) 2019/818 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на полицейското и съдебното сътрудничество, убежището и миграцията и за изменение на регламенти (ЕС) 2018/1726, (ЕС) 2018/1862 и (ЕС) 2019/816 (ОВ L 135, 22.5.2019 г., стр. 85).
         
            (7)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).
         
            (8)  Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).
         
            (9)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).
         
            (10)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).